༄༅། །མཚན་བརྗོད་འདོན་ཐབས་བཞུགས་སོ། །
༄༅༅། །ན་མོ་མཉྫུ་ཤྲཱི། རྒྱུད་ཐམས་ཅད་ཀྱི་རྒྱལ་པོ། ལུང་ཐམས་ཅད་ཀྱི་
སྤྱི་འགྲེལ། མན་ངག་ཐམས་ཅད་ཀྱི་ཉིང་ཁུ། བསྟན་པ་ཐམས་ཅད་ཀྱི་འབྱུང་
གནས། ཐེག་པ་ཐམས་ཅད་ཀྱི་ཡང་རྩེ། འཕགས་པ་འཇམ་དཔལ་ཡེ་ཤེས་སེམས་
དཔའི་མཚན་ཡང་དག་པར་བརྗོད་ནས་བསྟོད་པ་འདི་ལ་དོན་བཞི་སྟེ། བསྟོད་པ་
དངོས་དང་། ཕན་ཡོན་དང༌། འབྲས་བུ་དང་། སྡིག་པ་དག་རྟགས་ལ་སོགས་
པའི་རྟགས་དང་བཞིའོ། །དང་པོ་བསྟོད་པ་དངོས་ལ། སྐྱེས་བུ་དབང་པོ་ཐ་
མ། འབྲིང་། རབ་གསུམ་གྱི་སྒོ་ནས། མཚན་ཡང་དག་པར་བརྗོད་པའི་སྒོ་ནས་
བསྟོད་པ་སྟེ། དང་པོ་དབང་པོ་ཐ་མས། ཕྱི་མདོ་སྡེ་ལྟར་ཕན་ཡོན་རྗེས་སུ་དྲན་
པའི་སྒོ་ནས། མཚན་ཡང་དག་པར་བརྗོད་ཅིང་བསྟོད་པ་ནི། རྒྱུད་ལས། དཔག་
བསམ་ཤིང་ཆེན་རྒྱས་པ་སྟེ། །བུམ་པ་བཟང་པོ་ཆེ་བའི་མཆོག །དེ་ནས་བཅོམ་
ལྡན་ཤཱཀྱ་ཐུབ། །འཇམ་དཔལ་དཔལ་དང་ལྡན་པའི་མཆོག །སྙིང་རྗེ་ཆེ་དང་
ལྡན་གྱུར་པའི། །མགོ་ཟླུམ་བརྟུལ་ཞུགས་ཆེན་པོ་པ། །དེ་ནས་དཔལ་ལྡན་རྡོ་རྗེ་
འཆང༌་། །བྱང་ཆུབ་སེམས་དཔའ་སེམས་དཔའ་ཆེ། །བྱེད་པ་སེམས་ཅན་ཀུན་དོན་
བྱེད། །ཕན་ཐོགས་སེམས་ཅན་མཉེས་གཤིན་པ། །ཞེས་སོགས་གསུངས་པས། དང་
པོ་སྐྱབས་འགྲོ་སེམས་བསྐྱེད་སྔོན་དུ་འགྲོ་བས། རང་གི་མདུན་དུ། དཔག་བསམ་གྱི་
ཤིང་སྡོང་ཆེན་པོ། ཡལ་ག་དང་༌། ལོ་འདབ་དང་། མེ་ཏོག་དང༌། འབྲས་བུ་ལ་
སོགས་པ་རྒྱས་པ། གཏེར་གྱི་བུམ་པ་དང་བཅས་པ་ཡོད་པར་བསམས་ལ། ཤིང་དེའི་
-9-

ས་སྐྱ་བཀའ་འབུམ། ༼ཞ༽》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
དཀྱིལ་སྟོད་དུ། རང་ཉིད་བཅོམ་ལྡན་འདས་ཐུབ་པ་ཆེན་པོར་བསྒོམ། གཡས་སུ་
འཇམ་དཔལ།
གཡོན་དུ་སྤྱན་རས་གཟིགས། རྒྱབ་ཏུ་ཉན་ཐོས་དང་། རང་སངས་
རྒྱས་ཀྱི་ཚོགས་དཔག་ཏུ་མེད་པ་དང་། མདུན་དུ་ཞུ་བ་པོ་ཕྱག་ན་རྡོ་རྗེ་ལ། བྱང་ཆུབ་
སེམས་དཔའི་འཁོར་དཔག་ཏུ་མེད་པ་དང་བཅས་པའི། ཕྱི་རོལ་དུ་རིགས་དྲུག་གི་
སེམས་ཅན་ཆོས་ཉན་པའི་ཚུལ་དུ་བསམ། ཤིང་གི་རྩེ་མོར་དེ་བཞིན་གཤེགས་པ་མང་
པོ་བཞུགས་པར་བསྒོམ། ཤིང་གི་ཡལ་ག་ལ་ལྷའི་བུ་ཕོ་མོ་མང་པོ་མེ་ཏོག་ལ་སོགས་
པའི་མཆོད་པ་འབུལ་བར་བསམས་ལ། རང་ཉིད་མཚན་བརྗོད་གདོན་ཏེ། གཡས་
གཡོན་གཉིས་ཀྱིས་ལྐོག་འདེགས་ཤིང༌་། དི་རི་རི་བསྒྲགས་པས། འཁོར་དེ་དག་ན་
རེ། དེ་ལྟ་བུའི་ཡོན་ཏན་ལྡན་པ་ནི། ཁྱེད་རང་ཡིན་ནོ་ཟེར་ཞིང༌། མོས་པ་བྱེད་པར་
བསམ་ཞིང་། རང་རེས་ཀྱང་དེ་ལྟར་དུ་བསམ་ཞིང་གདོན་ནོ། །དབང་པོ་ཐ་མས་
ཕྱི་མདོ་སྡེ་ལྟར་དུ་ཡོན་ཏན་ཆེ་བ་རྗེས་སུ་དྲན་པའི་ཚུལ་གྱིས་མཚན་ཡང་དག་པར་
བསྟོད་པས། གཉིས་པ་ཕན་ཡོན་ནི། སྤྱིར་ལས་ངན་པའི་སྡིག་པ་དང་སྒྲིབ་པ་དག་
གོ། །གསུམ་པ་འབྲས་བུ་སྤྲུལ་པའི་སྐུ་འཐོབ། བཞི་པ་རྟགས་ཐུན་མོང་དུ་འོག་ནས་
འབྱུང་ངོ་། །གཉིས་པ་དབང་པོ་འབྲིང་གིས། ནང་གསང་སྔགས་ལྟར་དོན་ཡིད་ལ་
བསམ་ཞིང་། མཚན་ཡང་དག་པར་བརྗོད་ཅིང་བསྟོད་པ་ནི། རྒྱུད་ལས། གསང་
སྔགས་ཚུལ་ཆེན་ལས་བྱུང་བ། །ཞེས། དང་པོ་སྐྱབས་འགྲོ་སེམས་བསྐྱེད་སྔོན་དུ་
འགྲོ་བས། ཨོཾ་ཝཱ་གཱི་ཤྭ་རི་མུཾ། ཞེས་བརྗོད་པས། རང་སྐད་ཅིག་གིས་འཕགས་པ་
འཇམ་དཔལ་ཡེ་ཤེས་སེམས་དཔའ་སྐུ་མདོག་གསེར་བཙོ་མ་ལྟར་སེར་བ། ཞལ་ཅིག་
ཕྱག་བཞི་པ། གཡས་གཉིས་ཀྱིས་རལ་གྲི་དང༌་། མདའ། གཡོན་གཉིས་ཀྱིས་པོ་ཏི་
དང་གཞུ་འཛིན་པ། དར་གྱི་ཤམ་ཐབས་དང༌།
རིན་པོ་ཆེ་སྣ་ཚོགས་པས་བརྒྱན་
པ། ཞབས་རྡོ་རྗེ་སྐྱིལ་ཀྲུང་གིས་བཞུགས་པར་བསྒོམས་ཏེ། ཤེས་རབ་རལ་གྲི་མདའ་
10

མཚན་བརྗོད་འདོན་ཐབས།
གཞུ་ཐོགས། །ཞེས་པའི་དོན་ནོ། །ཡང་ན་རང་ཡི་དམ་གང་བྱེད་དུ་བསྒོམས་ཀྱང་
ཆོག་གོ། །ལྷ་ཞི་བ་ཡིན་ན་སྙིང་ཁར་ཟླ་བ། ཁྲོ་བོ་ཡིན་ན་ཉི་མ་བསམས་ལ། དེའི་
སྟེང་དུ་ཨ་བསམ་ཞིང༌། ཨ་དེ་ལས་ཚིག་ཐམས་ཅད་སྐྱེས་པར་བསམ་ཞིང་གདོན་
ཏེ། རྡོ་རྗེ་ཉི་མ་སྣང་བ་ཆེ། །རྡོ་རྗེ་ཟླ་བ་དྲི་མེད་འོད། །ཅེས་པའི་དོན་ཏོ། །སེམས་
ཅན་རྣམས་ཀྱི་ངན་སོང་གསུམ། །སྦྱོང་བར་བྱེད་པའི་འཛུམ་བསྟན་ནས། །ཚངས་
པའི་གསུང་ནི་སྙན་པ་ཡིས། །འཇིག་རྟེན་གསུམ་པོ་ཀུན་བཀང་ནས། །ཞེས་
པས། ཚངས་པའི་གསུང་ལྟར་སྙན་ཅིང་། ཀུན་གྱིས་ཐོས་པར་བསམ་ཞིང་། ཐོས་
པ་ཐམས་ཅད་གྲོལ་བར་བསམས་ལ། དབང་པོ་འབྲིང་གིས་ནང་གསང་སྔགས་ལྟར་
དོན་ཡིད་ལ་སེམས་ཤིང་། མཚན་ཡང་དག་པར་བརྗོད་ཅིང་བསྟོད་པས། གཉིས་
པ་ཕན་ཡོན་ཁྱད་པར་དུ་ཉོན་མོངས་པ་ལྔ་ལ་སོགས་པའི་སྒྲིབ་པ་འདག །གསུམ་པ་
འབྲས་བུ་ལོངས་སྤྱོད་རྫོགས་པའི་སྐུ་ཐོབ། བཞི་པ་འོག་ནས། གསུམ་པ་དབང་པོ་
རབ་ཀྱིས་གསང་བ་དེ་ཁོ་ན་ཉིད་བརྗོད་བྲལ་གྱི་ཚུལ་དུ་མཚན་ཡང་དག་པར་བརྗོད་
ཅིང་བསྟོད་པ་སྟེ། རྒྱུད་ལས། སྟོང་ཉིད་སྨྲ་བའི་ཁྱུ་མཆོག་སྟེ། །ཟབ་ཅིང་རྒྱ་ཆེའི་
སྒྲ་སྒྲོགས་པ། །ཞེས་པས། ཆོས་ཐམས་ཅད་བདག་མེད། རྨི་ལམ་སྒྱུ་མ་ལྟ་བུ་ཡིན་
ལ། དེའི་ངང་ནས་མཚན་ཡང་དག་པར་བརྗོད་ཅིང་བསྟོད་པས། གཉིས་པ་ཕན་
ཡོད་ཁྱད་པར་དུ་ཤེས་བྱའི་སྒྲིབ་པ་དག །གསུམ་པ་འབྲས་བུ་ཆོས་ཀྱི་སྐུ་ཐོབ་བོ། །དེ་
ལྟར་བསྟོད་པས། བཞི་པ་སྡིག་པ་དག་རྟགས་ལ་སོགས་པའི་རྟགས་རྣམས་ནི་སྡིག་པ་
དག་པའི་རྟགས་སུ། རྨི་ལམ་དུ། ཆུ་ཆེན་བརྒལ་དང་གཅེར་བུར་ཕུད། །གཏིང་ཆེན་
ཆུ་ལ་ཁྲུས་བྱས་དང་། །ལུས་ལས་རྣག་ཁྲག་འཛག་ལ་སོགས། །ཉམས་དགའི་རྨི་ལམ་
བྱུང་ན་འདག །དྲོད་སྐྱེས་པའི་རྟགས་སུ། ཕྱི་དྲོད་ལུས་ནི་ཡང་བ་དང་། །ནང་དྲོད་
དབུགས་ནི་ཕྱི་ནང་དུ། ། རྒྱུ་བ་དག་ནི་མི་ཚོར་བ། །གསང་དྲོད་བདེ་གསལ་མི་རྟོག་
11

ས་སྐྱ་བཀའ་འབུམ། ༼ཞི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
པའི། །ཉམས་ལ་སོགས་པ་སྐྱེ་བར་གསུངས། །ས་ལམ་བགྲོད་པའི་རྟགས་སུ། མས་
ཡར་གྱེན་དུ་འཛེགས་པ་དང་། །ཕལ་པའི་སྐས་ལ་འཛེགས་པ་དང༌། ། རིན་ཆེན་སྐས་
ལ་འཛེགས་པ་དང༌། །ལྗོན་ཤིང་དག་ལ་འཛེགས་པ་དང་། །མཆོད་རྟེན་དག་ལ་
འཛེགས་པ་དང༌་། །ས་ནོན་པའི་རྟགས་ལ། རི་བོའི་རྩེ་ལ་བསྡད་པ་དང༌། །ཉི་ཟླ་
གདན་དུ་བཏིང་བ་དང༌། །ཁྱུང་ཆེན་ཞོན་ནས་ནམ་འཕང་གཅོད། །རྒྱལ་ཁམས་སྐོར་
ནས་འབེབས་པ་དང་། །འདི་དག་ས་རྣམས་ནོན་པའོ། །སངས་རྒྱས་ནས་ཐུགས་རྗེའི་
འབྱུང་ཚུལ་བཞི་སྟེ། དེ་དག་གི་དཔེ་ནི། ནམ་མཁའ་དང༌་། ཉི་མ་དང༌། བུལ་ཙེ་
དྲོན་པོ་དང་། བྲམ་ཟེ་རླུང་ནད་ཅན་དང་འདྲའོ། །གསུང༌། རྒྱུད་ལས། གསུམ་
རིག་གཙང་མ་དག་པ་སྟེ། །ཞེས་སོ། །འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་
འདོན་ཐབས་ས་སྐྱ་པཎྜི་ཏས་སྦྱར་བའོ། །ཞེས་སྔོན་ནཱ་ལེནྡྲའི་དཔེ་མཛོད་དུ་འདི་འདྲ་ཞིག་མཇལ་བའི་མཛད་བྱང་
དུ་འདུག། །།
12